چنانچہ وہ اس تلاش میں نکلے کہ اگر مکہ جانے والا کوئی آدمی مل جائے تو اس کی زبانی قریش سے کہا بھیجیں کہ رسول اللہ مرظہران تک پہنچ چکے ہیں وہ لوگ آ کر جان بخشی کرا لیں ، اتفاق سے حضرت عباس اسی سمت گئے ، جدھر ابو سفیان اور بدیل تھے ، ابو سفیان کی آواز سن کر حضرت عباس نے اس کو پکارا اس نے آواز پہچان کر کہا ابو الفضل ! حضرت عباس نے فرمایا ، ہاں میں ہوں ، ابو سفیان بولا میرے ماں باپ فدا ہوں تم یہاں کہاں ، فرمایا رسول اللہ اور مسلمان آ گئے ہیں ، ابو سفیان نے سراسیمہ ہوکر کہا پھر کوئی تدبیر بتاؤ ، حضرت عباس نے ان کے ساتھیوں کو لوٹا دیا اورانہیں عفوِ تقصیر کے لیے اپنے ساتھ سوار کرکے رسول اللہ کی خدمت میں لے چلے ۔
Entity: قریش — Type: /ethnicity